Tomislav Tomašević

Tomislav Tomašević es un politico de Croatia. Il nascet in li 13-im de januar 1982 in Zagreb e es desde li 4-im de junio 2021 li borgomastro de Zagreb. Tomislav Tomašević es membre e co-presidente del ecologic-levul partise Možemo! (Noi posse!) juntman con Sandra Benčić, quel esset membre del Verdi-Levul Coantion (Zeleno–lijeva koalicija).

Personal e professional vive
Tomislav Tomašević studiat political scientie in Zagreb. Il fat un studie de post-graduation al Universitá de Cambridge in li Reyatu Unit. Tomislav Tomašević labora al Institute por political ecologie in Zagreb. Il es activ quam ecological activist.

Desde li annu 2016 Tomislav Tomašević es maritat con Iva Mertić Tomašević.

Political cariera
 1998 Tomislav Tomašević devenit membre del ecologic ne-guvernamental organisation Verdi Action.
 2007-2012 Presidente del ne-guvernamental organisation Verdi Action.
 2017 Tomislav Tomašević candidat sen successe al oficie del borgomastro de Zagreb, ma recivet solem 3,94 percentes.
 2019 Tomislav Tomašević es inter li fundatores del ecologic-levul partise Možemo! (Noi posse!).
 2020 Tomislav Tomašević es electet in li parlament de Croatia por li Verdi-Levul Coantion (Zeleno–lijeva koalicija).
 2020-2021 Membre del parlament de Croatia.
 2021 Tomislav Tomašević devenit li 4-im de junio 2021 borgomastro de Zagreb. In li duesim rond del election il recivet 63,87 percentes.

Categorie:Politicos de Croatia